**ОБЩИНСКА ИЗБИРАТЕЛНА КОМИСИЯ – МОНТАНА**

**ПРОТОКОЛ № 105/31.01.2017 г.**

Днес 31.01.2017 г. в 12.00 часа, в гр. Монтана, ОИК – Монтана проведе заседание. На него присъстваха: /Габриела Димитрова, Петя Гачовска,Румен Гоцов, Елизабета Ценкова, Сергей Тихолов, Петко Петков, Атанаска Кръстева, Йордан Александров, Камелия Александрова, Цена Димитрова, Ивайло Иванов Георгиев/ единадесет от състава на ОИК – Монтана. Председателят на ОИК – Габриела Илиева Димитрова - Николова, откри заседанието.

 Прочете проекта за дневен ред на ОИК- Монтана, а именно: Заседанието се проведе при следния дневен ред:

1. Разглеждане на молба от Лидия Димитрова Митрофанова – кмет на с. Сумер, общ. Монтана;
2. Разни.

След което председателят на ОИК – Монтана даде думата на присъстващите да се изкажат относно дневния ред, имат ли забележки. Такива нямаше. Прикани членовете на ОИК – Монтана да гласуват поименно и явно относно дневния ред на заседанието.

 ОБЩИНСКА ИЗБИРАТЕЛНА КОМИСИЯ МОНТАНА единодушно и поименно,

РЕШИ:

ПРИЕМА проекта за дневен ред на 31.01.2017 г. както следва:

1. Разглеждане на молба от Лидия Димитрова Митрофанова – кмет на с. Сумер, общ. Монтана;
2. Разни.

 По т.1 от дневния ред докладва г-жа Габриела Димитрова.

В ОИК – Монтана е постъпило молба от кмета на с. Сумер, общ Монтана – Лидия Димитрова Митрофанова.

С нея е поискала да й се предостави заверен препис цитирам: „..на ОИК от 02.12.2016 г. във връзка с прокурорска преписка, водена от жалбата на Любомир Трифонов Манов”.

От така подадената молба не става ясно, в какво се състои искането, защото последното заседание на ОИК – Монтана е на 28.11.2016 г. е във връзка с разглеждане на постановление за отказ да се образува досъдебно производстно по преписка № 316/2016 г. по описа на РП – Монтана, касаещо неправилно допуснато за гласуване в местния вот на лицето Грета Георгиева Цветкова, независимо, че фигурира в забранителния списък и и е представена декларация за попълване, в СИК № 122900017 и е предоставено копие от постановлението на ЦИК. След тази дата включително и на посочената от молителката 02.12.2016 г. ОИК – Монтана не е заседавала.

По отношение на изложеното във връзка с прокурорска преписка, водена относно жалбата на Любомир Трифонов Манов не става ясно заверен препис на какви документи се изискат от ОИК – Монтана за да може да прецени дали е в състояние да ги предостави, затова следва да й се укаже да опише точно от кои документи изисква заверени преписи от ОИК – Монтана кмета на с. Сумер, общ. Монтана.

 След което се премина към дебати. Такива имаше. Петко Кирилов – правя процедурно предложение, да се изпрати писмено указание на кмета на с. Сумер, община Монтана да опише точно от кои документи изисква от ОИК – Монтана заверен препис – постановление ли на РП, решение на ОИК или протокол от заседание и за кое заседание е имала предвид. Становището бяше подкрепено от Елизабета Ценкова, Цена Димитрова, Сергей Тихолов, Йордан Александров, Атанаска Ангелова, Петя Гачовска, Румен Гоцов, камелия Александрова Същото да бъде изготвено от председателя на ОИК - Монтана. След което се премина към гласуване.

Общинска избирателна комисия Монтана, поименно и единодушно, взе следното,

ПРОЦЕДУРНО РЕШЕНИЕ:

 УКАЗВА на кмета на с. Сумер, община Монтана – Лидия Димитрова Митрофанова, във вр. с депозирана в ОИК – Монтана молба с във вр. с изх. № 9/25.01.2017 г., относно изискания заверен препис от ОИК – Монтана документ, като същата уточни точно кой документ и за коя дата на заседание изисква от комисията.

 ЗАДЪЛЖАВА председателя на ОИК – Монтана да изпрати на кмета на с. Сумер общ. Монтана - Лидия Димитрова Митрофанова, заверен препис от настоящия протокол.

По т. 2 Разни.

Процедурни въпроси бяха разгледани.

С оглед на изложеното повдигнат беше въпроса след приключване дейността и съобразно решение да се изпрани искане до ЦИК за заплащане за определяне на възнаграждения на членовете на ОИК - присъствали на заседанията/ дежурствата, поради което ОИК – Монтана, единодушно и поименно при следното,

ПРОЦЕДУРНО РЕШЕНИЕ:

ДА СЕ изпрати искане до ЦИК за 31.01.2017 г., окомплектовано съобразно решение № 2901-МИ/05.11.2015 г. на ЦИК за заплащане на проведените заседания/ дежурства за всички присъстващи от състава на ОИК – Монтана.

 Поради изчерпване на дневния ред заседанието беше закрито.

**ПРЕДСЕДАТЕЛ:**

Габриела Димитрова - Николова

**СЕКРЕТАР:**

Румен Димитров Гоцов